Държавен вестник, бр. 91, 2021 г., стр. 45

БРОЙ  91	
Д Ъ Р Ж А В Е Н  В Е С Т Н И К 	
СТР.  45  
Издава лиценз на „Конкорд Асет Менидж-
мънт“ – АД, със седалище и адрес на управление 
в гр. София, район „Възраждане“, бул. Тодор 
Александров № 117, за извършване на дейност по 
управление на алтернативни инвестиционни фондове 
по чл. 198, ал. 1 от ЗДКИСДПКИ, както следва:
– управление на портфейл;
– управление на риска;
и на допълнителните услуги в случаите на 
колективно управление на алтернативни инвести-
ционни фондове по чл. 198, ал. 2 от ЗДКИСДПКИ,  
както следва:
– административни функции: правни и сче-
товодни услуги във връзка с управлението на 
фондовете, отговори на искания за информация 
от инвеститорите, оценка на портфейла и опре-
деляне стойността на дяловете или акциите на 
управляваните фондове, контрол за спазване на 
нормативните изисквания, водене на книгата на 
притежателите на дяловете или акциите в случаите 
на управление на алтернативни инвестиционни 
фондове с произход от друга държава, разпреде-
ление на дивиденти и други плащания, издаване 
и обратно изкупуване на дяловете или акциите, 
изпълнение на договори, водене на отчетност;
– маркетингови услуги във връзка с дяловете 
или акциите на управляваните алтернативни 
инвестиционни фондове;
– дейности във връзка с активите на управ­
ляваните алтернативни инвестиционни фондове 
съгласно възложеното управление: управление 
на инфраструктура, управление на недвижими 
имоти, консултации относно капиталовата струк-
тура, промишлената стратегия и свързаните с 
това въпроси, консултации и услуги, свързани 
със сливания и покупка на предприятия, както 
и други услуги, свързани с управлението на ал-
тернативните инвестиционни фондове и дружест­
вата и другите активи, в които управляваните 
фондове инвестират.
Въз основа на издадения лиценз „Конкорд 
Асет Мениджмънт“ – АД, ще управлява алтер-
нативни инвестиционни фондове с преобладаващ 
тип „Други“ и инвестиционна стратегия „Други 
фондове“ съгласно Приложение IV към Делеги-
ран регламент (ЕС) № 231/2013 на Комисията от 
19 декември 2012 г. за допълване на Директива 
2011/61/ЕС на Европейския парламент и на Съ-
вета по отношение на освобождаванията, общите 
условия във връзка с дейността, депозитарите, 
ливъриджа, прозрачността и надзора.
На основание чл. 13, ал. 3 от ЗКФН реше-
нието може да бъде обжалвано по съдебен ред 
пред Административния съд – София област, в 
14-дневен срок от съобщаването му. Обжалването 
на решението не спира изпълнението на инди-
видуалния административен акт. При обжалване 
чл. 166 от Административнопроцесуалния кодекс 
не се прилага.
Председател:  
Б. Атанасов 
6309
ОБЩИНА БЕЛИЦА
РЕШЕНИЕ № 347 
от 29 септември 2021 г.
На основание чл. 21, ал. 1, т. 11 от ЗМСМА и 
чл. 127, ал. 6 от ЗУТ във връзка с изискванията 
за ОУП в чл. 16 – 34 от Наредба № 8 от 14 юни 
2001 г. за обема и съдържанието на устройстве-
ните схеми и планове Общинският съвет – Бе-
лица, реши:
1. Одобрява окончателен проект на „Общ 
устройствен план на община Белица“ заедно с 
правилата и нормите по неговото прилагане.
2. На основание чл. 127, ал. 6 от ЗУТ решението 
да се обнародва в „Държавен вестник“.
3. Възлага на кмета на община Белица да 
представя ежегодно за приемане от Общинския 
съвет – Белица, доклад за изпълнението на общ 
устройствен план на община Белица в неговия 
обхват и предложение за измененията му, ако 
такива се налагат, съгласно чл. 127, ал. 9 от ЗУТ.
Председател: 
А. Ахмед
6336
ОБЩИНА КЮСТЕНДИЛ
РЕШЕНИЕ № 562 
от 30 септември 2021 г.
На основание чл. 21, ал. 2 във връзка с ал. 1, 
т. 11, чл. 27, ал. 3 от ЗМСМА, чл. 124, ал. 1, чл. 127, 
ал. 6 и чл. 134, ал. 3 от ЗУТ, чл. 5, ал. 2 и ал. 1, 
т. 11 от Правилника за организацията и дейност-
та на Общинския съвет – Кюстендил, неговите 
комисии и взаимодействието му с общинската 
администрация Общинският съвет – Кюстендил, 
одобрява проекта за частично изменение на об-
щия устройствен план на община Кюстендил в 
обхвата на ПИ 44183.31.182 и ПИ 44183.31.183 по 
КККР на местност При кладенеца, землището 
на с. Лозно, община Кюстендил, съгласно което 
територията на двата имота попада в устрой-
ствена зона с малка височина (Жм), с конкрет-
но предназначение – за жилищно застрояване, 
като параметрите на застрояване са съобразени 
с изискванията на чл. 19 от Наредба № 7 от 
22.12.2003 г. за правила и нормативи за устройство 
на отделните видове територии и устройствени 
зони (ПНУОВТУЗ), със следните устройствени 
показатели и характеристики:
• начин на застрояване – свободно (е);
• максимална височина – до 3 ет. (до 10 м);
• плътност на застрояване – до 60 %;
• минимална озеленена площ – ≥ 40 %, като 
една трета от нея трябва да бъде осигурена за 
озеленяване с дървесна растителност;
• интензивност за застрояване (Кинт.) – до 1,2.
Решението подлежи на оспорване пред Ад-
министративния съд – Кюстендил, по реда на 
чл. 215, ал. 1 от ЗУТ.
Председател:  
И. Андонов 
6320